
OŠ „Antun Klasinc“ Lasinja

Trg hrvatskih branitelja 11

47206 Lasinja

Tel: 047/884-199 i 047/884-088
Tel./fax.: 047/612-689
e-mail: ured@osakl.hr
KLASA: 602-01/26-01/1
URBROJ: 2133-24-26-5
ZAPISNIK  SA  SJEDNICE  TIMA  ZA  KVALITETU
Škola: Osnovna škola “Antun Klasinc” Lasinja

Datum održavanja: 9. rujna 2026. godine

Vrijeme održavanja: 13:50 sati
Nazočni: Mario Crnolatec (ravnatelj), Martina Štrk (učiteljica razredne nastave i razrednica 2. razreda), Josipa Ivašković (učiteljica razredne nastave i razrednica 4. razreda), Anita Štaudinger (učiteljica engleskog jezika), Mihaela Berkić (učiteljica tjelesne i zdravstvene kulture), Tea Salinger (učiteljica njemačkog jezika) i Nikolina Tičarić Čukljek (učiteljica razredne nastave i razrednica 3. razreda).
Svrha sastanka:
Sastanak Tima za kvalitetu održan je u okviru postupka praćenja i vrednovanja rada ravnatelja škole radi njegova napredovanja u zvanje ravnatelja mentora. Sastanku je prisustvovao viši savjetnik za ravnatelje Tomislav Budimir, koji je u okviru navedenog postupka obavio razgovor s članovima Tima za kvalitetu.

Dnevni  red: 

1. Usvajanje  zapisnika  s  prethodne  sjednice
2. Potvrda  članova  Tima  za  kvalitetu  u  šk.god. 2026./2027.

3. Izvješće o realizaciji školskog razvojnog plana Tima za kvalitetu u školskoj godini 2025./2026.

4. Potvrda prioritetnog područja za šk.god. 2026./2027. te njegovi ciljevi i ishodi

5. Plan rada  u školskoj godini 2026./2027. I utvrđivanje pokazatelja ostvarenosti prioritetnog područja

6. Razno
Prije prelaska na dnevni red, ravnatelj škole Mario Crnolatec pozdravio je nazočne te predstavio višeg savjetnika za ravnatelje Tomislava Budimira. Ravnatelj je članove Tima za kvalitetu upoznao sa svrhom njegova dolaska te pojasnio kako je viši savjetnik nazočan u okviru postupka praćenja i vrednovanja njegova rada radi napredovanja u zvanje ravnatelja mentora. Viši savjetnik Tomislav Budimir potom je pozdravio sve nazočne, nakon čega se pristupilo radu prema utvrđenom dnevnom redu.
Predloženi dnevni red jednoglasno je usvojen.
Ad.1.) Zapisnik s prethodne sjednice Tima za kvalitetu  jednoglasno je usvojen u predloženom obliku.
Ad.2.) Ravnatelj Mario Crnolatec predstavio je sastav Tima za kvalitetu za školsku godinu 2026./2027. Tim za kvalitetu čine: Mario Crnolatec (ravnatelj), Martina Štrk (učiteljica razredne nastave i razrednica 2. razreda), Josipa Ivašković (učiteljica razredne nastave i razrednica 4. razreda), Anita Štaudinger (učiteljica engleskog jezika), Mihaela Berkić (učiteljica tjelesne i zdravstvene kulture), Tea Salinger (učiteljica njemačkog jezika) i Nikolina Tičarić Čukljek (učiteljica razredne nastave i razrednica 3. razreda).

Nakon predstavljanja sastava Tima, prijedlog je jednoglasno potvrđen.
Zaključak: Jednoglasno je potvrđen navedeni sastav Tima za kvalitetu za školsku godinu 2026./2027.
Ad. 3.) Ravnatelj Mario Crnolatec izvijestio je članove Tima o realizaciji Školskog razvojnog plana Tima za kvalitetu za školsku godinu 2025./2026. te se osvrnuo na provedene aktivnosti i ostvarenje planiranih ciljeva. Istaknuo je kako smatra da su planirane aktivnosti uspješno provedene te da su postavljeni ciljevi ostvareni u skladu s planom.

Članovi Tima složili su se s iznesenim izvješćem te su zajednički ocijenili realizaciju Školskog razvojnog plana uspješnom.

Izvješće o realizaciji Školskog razvojnog plana Tima za kvalitetu za školsku godinu 2025./2026. nalazi se u prilogu ovog zapisnika i čini njegov sastavni dio.
Zaključak: Izvješće o realizaciji Školskog razvojnog plana Tima za kvalitetu za školsku godinu 2025./2026. jednoglasno je prihvaćeno.
Ad. 4.) Članovima je predstavljeno prioritetno područje za školsku godinu 2026./2027., usmjereno na razvoj i unapređivanje pozitivnog, sigurnog i poticajnog školskog ozračja.

Kao cilj prioritetnog područja utvrđeno je sustavno razvijanje i unapređivanje pozitivnog, sigurnog i poticajnog školskog ozračja kroz kvalitetnu komunikaciju i suradnju svih dionika odgojno-obrazovnog procesa, aktivno uključivanje učenika u život i rad škole, razvijanje međusobnog poštovanja, tolerancije, odgovornosti i socijalnih vještina te suradnju s roditeljima, stručnjacima i lokalnom zajednicom.

Kao očekivani ishod navedeno je da se učenici osjećaju sigurno, prihvaćeno, poštovano i zadovoljno školom, aktivno sudjeluju u različitim školskim i izvanškolskim aktivnostima, razvijaju socijalne, komunikacijske i suradničke vještine te odgovoran odnos prema sebi, drugima i zajednici. Kvalitetnom suradnjom i komunikacijom učenika, roditelja i djelatnika škole nastojat će se kontinuirano unapređivati ukupno školsko ozračje i kvaliteta odgojno-obrazovnog rada.

Zaključak: Članovi su jednoglasno potvrdili navedeno prioritetno područje za školsku godinu 2026./2027. te pripadajući cilj i očekivani ishod. Dogovoreno je da će se kroz planirane aktivnosti tijekom školske godine poticati njihovo ostvarivanje i kontinuirano pratiti doprinos unapređivanju školskog ozračja.

Ad. 5.) Ravnatelj je članovima predstavio i pročitao Godišnji kalendar rada škole za školsku godinu 2026./2027. Nakon predstavljanja kalendara članovi su iznijeli prijedloge dodatnih aktivnosti i obilježavanja kojima će se obogatiti rad škole tijekom nastavne godine.

Za rujan su predložene aktivnosti Mali veliki talenti i GlagoMatika, koje je predložila Nikolina Tičarić Čukljek, te aktivnost „Poruke zahvale za najdraže učitelje“, koju je predložila Anita Štaudinger.

Za listopad je predloženo obilježavanje Svjetskog dana štednje, koje će Anita Štaudinger provesti u sklopu svoje izvannastavne aktivnosti.

Mihaela Berkić je, povodom otvorenja školske sportske dvorane, predložila organizaciju sportskih igara za učenike i roditelje.

U prosincu je predloženo obilježavanje Dana omiljenog božićnog lika.

Povodom Fašnika predložena je organizacija integralnog dana s roditeljima, tijekom kojega bi učenici i roditelji došli maskirani u školu, a aktivnost bi bila osmišljena kao iznenađenje za ostale učenike i djelatnike škole.

Za 12. travnja – Dan činjenja dobrih djela predložena je aktivnost „Lanac dobrih djela“, kojom bi se učenike poticalo na međusobno pomaganje, ljubaznost i činjenje dobrih djela. U sklopu nastave Njemačkog jezika učenici bi izrađivali narukvice na koje bi zapisivali pozitivne misli i poruke.

Za 29. travnja – Dan igre predloženo je provođenje različitih aktivnosti i igara kojima bi se poticali zajedništvo, suradnja i druženje učenika.

Članovi su podržali navedene prijedloge te će se aktivnosti, u skladu s mogućnostima i organizacijom rada škole, uključiti u planirane aktivnosti tijekom školske godine 2026./2027.

Zaključak: Članovi su jednoglasno prihvatili predstavljeni Godišnji kalendar rada škole za školsku godinu 2026./2027. te navedene prijedloge dodatnih aktivnosti i obilježavanja. 

Dogovoreno je da će se predložene aktivnosti provoditi tijekom školske godine u skladu s planiranim terminima i organizacijskim mogućnostima škole.

Ad. 6.) Martina Štrk predložila je postavljanje ogledala s pozitivnim mislima i porukama u predvorju škole, s ciljem stvaranja ugodnog i poticajnog školskog ozračja.

Dogovoreno je da će se informacije o provedenim aktivnostima i obilježavanjima redovito objavljivati na mrežnoj stranici škole, kako bi učenici, roditelji i ostali zainteresirani bili pravodobno informirani o školskim događanjima.

Također je dogovorena izrada i provedba anketa za učenike i roditelje radi prikupljanja njihovih mišljenja, iskustava i povratnih informacija o školskom ozračju i provedenim aktivnostima.

Savjetnik je članovima Tima postavio pitanje o načinu organizacije i podjeli zaduženja prilikom provedbe pojedinih aktivnosti. Članovi su pojasnili da ravnatelj za svaku pojedinu aktivnost zadužuje jednu osobu koja preuzima koordinaciju i organizaciju aktivnosti te je provodi u suradnji s ostalim učiteljima i djelatnicima škole.

Po završetku sastanka ravnatelj se zahvalio svim članovima Tima za kvalitetu na suradnji i doprinosu radu Tima te savjetniku na sudjelovanju, stručnim smjernicama i podršci.

Zaključak: Članovi su prihvatili navedene prijedloge. Dogovoreno je postavljanje ogledala s pozitivnim porukama, redovito informiranje putem mrežne stranice škole te provođenje anketa među učenicima i roditeljima. Potvrđen je dosadašnji način organizacije aktivnosti prema kojem ravnatelj imenuje osobu zaduženu za koordinaciju pojedine aktivnosti, koja je potom provodi u suradnji s ostalim učiteljima i djelatnicima škole.

Sjednica je završila u  14:45 sati
Ravnatelj:
Mario Crnolatec
Zapisničarka: 

Nikolina Tičarić Čukljek, dipl.uč.
